Andrea Popov Miletić
<s>Andrea Popov Miletić (Novi Sad, SFRJ, 27. juna 1985. –) je srpska spisateljica kratkih priča, romana, dnevničkih zapisa, te priča za decu emitovanih u programu Radio Beograd 2. Njen roman Pioniri maleni, mi smo morska trava ušao je u širi izbor NIN-ove nagrade za najbolji roman 2019. godine i uži izbor Vitalove nagrade “Zlatni suncokret”.</s><s>Živi i radi u Novom Sadu.</s>

<s>Biografija 
Otac Vladeta Popov (1955-1989) bio je glumac, a majka Mirjana Popov (1953-1998) novinarka.</s><s>Pohađala je Karlovačku gimnaziju (2000-2004), a potom diplomirala na Katedri za komparativnu književnost Filozofskog fakulteta u Novom Sadu 2011.</s><s>Tokom studentskih dana radila je kao novinarka u novosadskom listu Dnevnik (2007-2009).</s><s>Zastupljena u publikacijama i portalima za kulturu i umetnost: Rukopisi, Sveske, kARTon, Afirmator, Konkursi regiona, Balkan express, PULSE, Alma, Republika, knjizevnost.org, strane.ba, čovjek-časopis, Polja, astronaut.ba, Libartes.</s><s>Uvrštena u antologiju proze srpskih i crnogorskih autorki "Balkan Bombshells" (prevodilac Will Firth), antologiju ženske regionalne književnosti "RegiOna" (priredila Vladislava Gordić Petković), Novosadski književni bedeker (Putokazi savremene novosadske književne scene, priredio Milan Tripkovič), Poslednja Atari generacija (priredio Dragan Babić), Antologiju novosadske ženske proze (priredila Vladislava Gordić Petković) , Antologiju srpske i mađarske poezije i proze sa motivima reke "Aqua incognita"(Kata Csordás, Roland Orcsik) i Zbirku angažovanih priča "Mokri(n) čvor" (priredio Saša Ilić).</s>

<s>Izvori</s>

<s>Srpski pisci</s>

